อย่าประมาทบาทแข็งแล้ว1%
มาตรการเสริมสภาพคล่อง 6 ธนาคารกลางโลกดึงบาทแข็งค่าพรวด 1% คาดตลาดเงินผันผวนต่อ
3 ธ.ค. 2554

มาตรการเสริมสภาพคล่อง 6 ธนาคารกลางโลกดึงบาทแข็งค่าพรวด 1% คาดตลาดเงินผันผวนต่อ
นายสิงห์ชัย บุญยโยธิน ผู้อำนวยการอาวุโสฝ่ายตลาดเงิน ธนาคารแห่งประเทศไทย (ธปท.) กล่าวว่า ช่วง 2-3 วันที่ผ่านมาค่าเงินบาทปรับตัวแข็งค่าขึ้นรวดเร็วเฉลี่ยเกือบ 1% ขณะที่ค่าเงินสกุลอื่นเฉลี่ยแข็งค่าขึ้น 0.8-1% ใกล้เคียงกันถือว่ายังพอรับมือได้
ธปท.มองว่า ผลของมาตรการธนาคารกลาง 6 ประเทศน่าจะช่วยให้ตลาดการเงินปรับตัวดีแค่ในระยะสั้น แต่ระยะยาวตลาดการเงินโลกจะยังมีความผันผวนต่อไปอีก เพราะยุโรปยังไม่มีแนวทางการแก้ไขปัญหาหนี้สินอย่างชัดเจน เศรษฐกิจโลกยังมีความไม่แน่นอนสูงอยู่ เงินบาทจึงยังผันผวนต่อไป โดยมีโอกาสแข็งค่าและอ่อนค่า
นอกจากนี้ ต้องติดตามภาวะการส่งออกที่เริ่มลดลงและภาวะเงินทุนไหลเข้าจากธุรกิจประกันภัย ที่จะไหลเข้ามาชดชดเชยความเสียหายจากน้ำท่วม
เงินบาทวันที่ 2 ธ.ค.นี้ ปิดตลาดที่ระดับ 30.81 บาทต่อเหรียญสหรัฐ